కారు నుంచి రోడ్డుపై చెత్తపడేసిన వ్యక్తికి.. ఆ పిల్లాడు భలే బుద్ధి చెప్పాడు WATCH LIVE TV
టీమిండియా పిలుపుకై నిరీక్షణ: శుభమన్
భారత్-ఎ జట్టుతో జరిగిన దేవధర్ ట్రోఫీలోనూ శుభమన్ గిల్ (106 నాటౌట్: 111 బంతుల్లో 8x4, 3x6) అజేయ శతకం బాదడంతో.. అతను ప్రాతినిథ్యం వహిస్తున్న భారత్- సి జట్టు ఘన విజయంతో టోర్నీ ఫైనల్లోకి అడుగుపెట్టింది.
Samayam Telugu | Updated:
Oct 26, 2018, 05:19PM IST
టీమిండియా పిలుపుకై నిరీక్షణ: శుభమన్
టీమిండియా పిలుపు కోసం తాను ఎదురుచూస్తున్నట్లు భారత యువ బ్యాట్స్‌మెన్ శుభమన్ గిల్ వెల్లడించాడు. అండర్-19 ప్రపంచకప్‌లో శతకం బాది వెలుగులోకి వచ్చిన శుభమన్.. ఈ ఏడాది ఐపీఎల్‌లోనూ కోల్‌కతా నైట్‌రైడర్స్ తరఫున సత్తాచాటాడు. నిన్న భారత్-ఎ జట్టుతో జరిగిన దేవధర్ ట్రోఫీలోనూ శుభమన్ గిల్ (106 నాటౌట్: 111 బంతుల్లో 8x4, 3x6) అజేయ శతకం బాదడంతో.. అతను ప్రాతినిథ్యం వహిస్తున్న భారత్- సి జట్టు ఘన విజయంతో టోర్నీ ఫైనల్లోకి అడుగుపెట్టింది. ఈ మ్యాచ్‌కి భారత సెలక్టర్లు కూడా హాజరవడంతో.. అతడ్ని వెస్టిండీస్‌తో వన్డే సిరీస్‌ కోసం భారత జట్టులోకి ఎంపిక చేస్తారని అంతా భావించారు. కానీ.. యువ క్రికెటర్‌కి నిరాశే ఎదురైంది.
సెలక్టర్లు మొండిచేయి చూపడంపై శుభమన్ గిల్ మాట్లాడుతూ ‘భారత జట్టులో అవకాశం కోసం ఎదురుచూస్తున్నా. వెస్టిండీస్‌తో వన్డే సిరీస్‌లో నాకు అవకాశం రాలేదు. అయితే.. తప్పకుండా.. వచ్చే సిరీస్‌లో అవకాశం దక్కించుకుంటా. దేశవాళీలో మంచి స్కోర్లు చేస్తున్నందుకు సంతోషంగా ఉంది’ అని శుభమన్ గిల్ వెల్లడించాడు.
వెస్టిండీస్‌తో శనివారం పుణె వేదికగా భారత్ జట్టు మూడో వన్డేలో తలపడనుండగా.. చివరి మూడు వన్డేల కోసం నిన్న సెలక్టర్లు భారత జట్టుని ప్రకటించారు.
భారత్ జట్టు: విరాట్ కోహ్లి (కెప్టెన్), రోహిత్ శర్మ (వైస్ కెప్టెన్), శిఖర్ ధావన్, అంబటి రాయుడు, రిషబ్ పంత్, మహేంద్రసింగ్ ధోని (వికెట్ కీపర్), రవీంద్ర జడేజా, కుల్దీప్ యాదవ్, చాహల్, భువనేశ్వర్ కుమార్, జస్‌ప్రీత్ బుమ్రా, ఖలీల్ అహ్మద్, ఉమేశ్ యాదవ్, కేఎల్ రాహుల్, మనీశ్ పాండే
 
Telugu News App ఏపీ, తెలంగాణకు సంబంధించిన లేటెస్ట్ అప్‌డేట్స్‌, జాతీయ, అంతర్జాతీయ, ఎడ్యుకేషన్, బిజినెస్, సినిమా, ఆధ్యాత్మికం, స్పోర్ట్స్, వైరల్ కథనాల కోసం తెలుగు సమయం యాప్‌ను డౌన్‌లోడ్ చేసుకోండి.